Klas: 4
Disţiplina:    gagauz dili hem literatura         
Blok:  Zaamet bizim yaşamamızda. Zazavatlar
Modul:  Birsoy paylı cümlelӓr
Tema:     Nikolay  Baboglu „Dermendӓ” Birsoy paylı cümlelӓr
Uroon tipi: bilgileri kazanmak becermekleri oluşturmak uroo.
Kompetenţiya  birimneri:
1.4. Tekstin temasını hem öz fikirinin maanasını açıklamaa.Sözün sıralıını, dooruluunu, demekliini annamaa hem duymaa.
2.1. Söz temasına görӓ dialog, monolog kurmaa.
3.1. Birsoy paylı cümleleri  bilmӓӓ.
4.2. Becermää açıklayan soruşlara cuvap vermää. 
6.4. Personajların yaptıklarını  kantarlamaa hem yaptıkların sebeplerini bulmaa.
Uroon neetleri:
Uroon sonunda üürenici   gösterecek, ani o becerer:
· yaratmaları açıkgöz okumaa, verili soruşlara cuvap etmää.
· dialog hem monolog sözündä kendi bakışlarını, fikirini açıklamaa.
· birsoy paylı cümlä kullanmaa;
· düzmää birsoy paylı cümlä. 

Didaktik strategiyaları:
- formalar: çiftlerdä, bölümnerdä, indiviadual, frontal; 
- metodlar hem çalımnar:  operativ, sınış, ilüstraţiya, tekstlän işlemäk, sözleşmäk;
- araçlar: prezentaţiya, interaktiv taftası.
Kantarlamak strategiyaları: biri-birini kantarlamak, kendini kantarlamak, üüredicinin kantarlaması.
Bibliografiya:
·  Gagauz dili hem literatura,  Kurikulum  1-4  klaslarına deyni, Kişinău, 2018 .
· Gagauz  dili  hem  literatura. Gid  (1 -4 klaslara), Kişinău, 2018.
· Gagauz dili hem literatura 4 klas, Ştiinţa, 2023.
· Gagauzça-romınca hem romınca gagauzça sözlüü, Komrat, 2010.

	Dikatı çekmӓk
	


4.2.
	- Zaman hayır olsun! Hazırsınız mı çalışmaya? Düşünerim, bu urokta meraklı işlär kendinizä deyni alacenız.
- Sıralayın, neleri gördünüz yolca, şkolaya gelirkän?
- Sıralyın, kimi  karşıladınız yolda?
- Sıralayın, nesoy uroklar büün var sizdä?
- Ne yapêrsınız siz uroklarda?

	- Biz bu urokta çekedecez tanışmaa eni temaylan – birsoy paylı cümlelärlän. Tanışırkan söz paylarınnan, lafedecez   „Zaamet bizim yaşamamızda. Zarzavatlar” için.
- Angı  zarzavatlar büüyerlär Bucakta? (patlacan, laana, hıyar, ..)
- Ne var nicä söleyelim insannar için, kim bereket büüder? (çalışkan, becerekli, ... )
- Neredä çalışêrlar çiftçilär? (başçada, baada, kırda)
- Ya kuralım cümlä ilk soruşa görä uydurulu laflarlan. Angı soruşlara cuvap ederlär nışannı laflar? Angı laflan onnar hepsi baalı?

- Sayfa 52, iş 1. Okuyun cümleleri. Bul lafları, angıları hep bir soruşa cuvap ederlär. 
Bul birinci cümlenin gramatika temelini. Kaç subyekt var bu cümledä? Çiz subyektin hem predikatın altını. Koy onnara soruş.
· Bunnar  cümlenin  birsoy payları.

	Cümlenin birsoy payları cuvap ederlär bir soruşa hem baalı bir lafa. 



- Sayfa 53, iş 3. Bul herbir cümledä birsoy payları. Açıkla, neçin onnar birsoy paylar. Cümlenin angı payları var nicä olsun birsoy?
	- Birsoy pay var nicä olsunnar cümlenin baş payları da, ikincili payları da 



· Sayfa 53, iş 5. Oku cümleleri. Birsoy payları okuyarkan, sayıklamak intonațiyasını kullan.

Yapalım bir fizaralık, dinnenelim. 
1. Hepsimiz kalkêrız, yukarı uzanêrız, nicä aaçlar daada.  
2.  Sallêêrız  iki tarafa, nicä dallar lüzgerdä. 
3. Erimizdä ayaklarımızı urdurêrız -  tavşamcıklar daada kaçêrlar.
4. Atlêêrız erimizdä – kurbaalar suyua atlêêrlar.
5. Dönün bir çevrä erimizdä – kuşlar göktä uçuşêrlar.
6. Soluumuuz çekeriz, üfleeriz – taaza daa kokusu duyêrız.
· Biz dinnedik, şindi var nicä taa biraz işleyelim. 

· Okuyalım  Nikolay  Baboglu „Dermendӓ” annatmasınının ilk payını.
· İlkin açıklayalım kimi lafların maanasını: dermen, tırla, semer, kaya, çark.

Annatmayı okumaa da cuvap etmӓӓ soruşlara.

1. Nereyi hazırlanêr gitmӓӓ Ganinin bobası? 
2. Bobası Ganiyi nereyi almış? 
3. Nelär Gani üürenmiş dermen için? 
4. Dermen nicä işlärmiş? 
5. Neçin çok önemniymiş, lüzgär essin? 
6. Dermeni nasıl işlärmiş? 
7. Bulun dermenin yazdırmasını. Ne pek meraklandırdı Ganiyi?

· Teksttän alınma cümleyi okuyun. Bulun birsoy paylarını. Angı soruşlara cuvap ederlär? Angı laflan onnar baalı?

           Ne pek hızlı lüzgär üfleer, bozêr güneşli havayı.
- Gelän urokta şlerledecez okumaa annatmayı.
- Meraklı mı sizä deyni bu annatma? Ne meraklı geldi sizä deyni?
Neçin biz üüreneriz birdoy paylı cümleleri? (Birsoy paylar cümlelerimizi taa zengin yapérlar; predmetleri, nışannarı ya da işlemi sıralamaa, ...)
Üürenicilär soruşlara cuvap ederlär, örnekleri söleerlär.

	Refleksiya
	


	Bizim uroomuz etişti sonuna. 
Getirin aklınıza, nelär büün yaptık urokta.
 Nelär sizä deyni meraklıydı? 
	
2 min

	Biri-birini kantarlamak

	Genişletmӓk
	

	1. Sayfa 52, iş 2. Teksti okuyun. Iki birsoy paylı cümlä bulun da yazın. 
2. Kurun da yzın üç birsoy paylı cümlä.
	
1 min
	




